**НАЦРТ ИЗВЕШТАЈ ЗА ПРОЦЕНА НА ВЛИЈАНИЕТО НА ПРЕДЛОГ ЗАКОНОТ ЗА УПРАВУВАЊЕ СО ДОПОЛНИТЕЛНИ ТЕКОВИ НА ОТПАД ВО СИСТЕМОТ НА ПРОШИРЕНА ОДГОВОРНОСТ НА ПРОИЗВОДИТЕЛОТ**

|  |  |
| --- | --- |
| Назив на министерство: | Министерство за животна средина и просторно планирање (во понатамошниот текст: МЖСПП) |
| Назив на предлогот на закон: | Предлог на Закон за управување со дополнителни текови на отпад во системот на проширена одговорност на производителот |
| Одговорно лице и контакт информации: | Ана Каранфилова Мазнева |
| Вид на Извештај: | ☒ Нацрт Извештај☐  |
| Обврската за подготовка на предлогот на закон произлегува од:  | Годишната програма за работа на Владата на Република МакедонијаНПАА√☐ |
| Поврзаност со Директивите на ЕУ | Директива (2000/53/ез) на Европскиот парламент и на советот за отпадни возила од 18 септември 2000 година,Дополни и измени ( 11) на Директивата 2000/53 во периодот 2002-2017 ( дополните и измените се однесуваат на Анексот 2 од основната директива )Директива 2008/98/ЕЗ на Европскиот парламент и на Советот од 19 ноември 2008 година за отпад и укинување на одредени директиви (член 21 и 41) |
| Дали нацрт извештајот содржи информации согласно прописите кои се однесуваат на класифицираните информации: | ☐√ Не |
| Датум на објавување на нацрт Извештајот на ЕНЕР: |  |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат:  |  |

**1. Опис на состојбите во областа и дефинирање на проблемот**

* 1. **Опис на состојбата во делот на управување со дополнителни текови отпад во системот на проширена одговорност на производителот**

Предмет на Предлог Законот за управување со дополнителни текови на отпад во системот на проширена одговорност на производителот ( во понатамошниот текст Предлог Закон за ДТО ) се :

1. *производи и употребувани производи* кои за прв пат се пуштаат на пазарот во Република Северна Македонија на професионала основа и тоа:
* возила (моторни возила од категорија М1, моторни возила од категорија N1 и моторни возила со три тркала, вклучително и нивните составни делови и материјали,
* гуми ( без оглед на нивната големина и тежина )
* текстил, и
* масла (масла за моторни возила и индустриски масла)
1. *отпадни производи (* во понатамошниот текст: ДТО) : отпадни возила, отпадни гуми, отпаден текстил и отпадни масла

Продажбата на нови возила во Европската унија е во пораст од година во година (освен во периодот на последната економска рецесија).Така во 2015-та година, растот на нови продадени возила бил за 9% повисок од оној во 2014 –та година, и бројот на новорегистрирани возила достигнал ниво од 13.7 милиони. Количеството на отпадни возила во Европската унија во 2005-та година изнесувало околу 10 милиони тони, додека во 2015-та, тоа се зголемило на околу 14 милиони тони како последица на зголемувањето на бројот и на просечната маса на возилата.

Количеството отпадни гуми кое се создава во Европската Унија изнесува околу 3.5 милиони тони/година и се зголемува од година на година. Отпадните гуми практично се целосно рециклабилни, преку обновување или други видови преработка (енергетска преработка, за инженерски цели во градежништвото и др.).Во Европската Унија , во 2016 година, индустријата на обновување на гуми обезбедувала 10.000 дирекни работни места, а вкупниот број на работни места ( индирекни и кај кооперантите ) се проценува дека изнесувал 18.000. Обновувањето го прават производители на нови гуми како дополнителна комерцијална понуда, но и независни, типично фамилијарни микро претпријатија кои обновувањето го прават како дел од својата малопродажна трговска дејност.

Се проценува дека во 2015 година, во Европската Унија биле купени 6.4 милиони тони нова облека ( 12.66 кг/лице), и дека 30 % од купената облека не се користи најмалку една година.Половина од облеката не се рециклира и завршува како мешан комунален отпад на депонии или инсталации за горење. Европјаните ја сметаат облеката како потрошен материјал и таа завршува како отпад после 7-8 облекувања.Се проценува дека текстилната индустрија во 2015 потрошила 79 билиони кубни метри вода, создала 1 715 милиони тони CO2 емисии и 92 милиони тони отпад.

Од овие причини, Европската Унија, во 2018 година , на барање на Европскиот Парламент, усвои пакет мерки за кружна економија за текстил кој предвидува дека текстилот мора да почне одвоено да се собира во сите членки на Европската Унија најкасно од 2025 година.

Отпадните масла се опаснен отпад. Веќе долги години е апсолвирано дека еден литар отпадно масло може да онечисти еден милион литри вода.

Во 2006-та година, во Европската Унија биле пуштени на пазарот 5.8 милиони тони масла од кои само 50% биле собрани како отпадни масла (остатокот се изгубил во тек на нивното користење, протекувања, илегално горење и сл.), т.е.околу 3 милиони тони отпадни масла биле обврска за преработка. Во 2000-та година, во Германија и Италија биле обновени 85% од собраното количество, а во Велика Британија и Ирска 85% од собраното количество се користело за производство на енергија. Отстранетите количества во сите европски земји биле минимални (Ирска и Финска), а во сите останати европски земји воопшто нема отпадни масла кои биле отстранети.Во Грција е регистрирано високо ниво на илегално горење (63%).

Политиката за управување со отпад во Република Северна Македонија е уредена во Стратегијата за управување со отпадот 2008-2020, Националниот план за управување со отпадот 2009 – 2015 и соодветните програми за управување со отпадот на централно ниво како и плановите и програмите на локално ниво. Подготвени се Регионални планови за управување со отпад за Источниот , Североисточниот, Југозападниот, Вардарскиот , Пелагонискиот и Скопскиот регион, од кои два се веќе усвоени, а останатите се во фаза на усвојување.

Управувањето со отпадот во РС Македонија е уредено со Законот за управување со отпад од 2004 година, а во фаза на усвојување е нов Закон за управување со отпадот кој е целосно усогласен со Директивата 2008/98/ЕУ .

Управувањето со одредени текови отпад во РС Македонија е уредено со посебни закони и подзаконски акти донесени врз основа на овие закони. Така во 2013-та година е донесени Законот за управување со електрична и електронска опрема и отпад од електрична и електронска опрема, во 2009-та година Законот за управување со пакување и отпад од пакување и во 2010-та година Законот за управување со батерии и акумулатори и отпадни батерии и акумулатори. Управувањето на овие посебни видови отпад е развиено во рамките на концептот „проширена одговорност на производителот„. Управувањето со отпадните возила, отпадните гуми и отпадните масла досега се регулирани на ниво на подзаконски акти врз основа на Законот за управување со отпад усвоен во 2004 година. Управувањето со отпадниот текстил без посебно упатување е регулирано согласно општите одредби на Законот за отпад од 2004-та година.

**1.2 Причини за проблемите кои се предмет на разгледување**

Постојат неколку причини од кои произлезе потребата за нови законски решенија за управување со дополнителните текови отпад т.е. со отпадните возила, отпадните гуми, отпаден текстил и отпадните масла и тоа:

Во 2004 година беше донесен Законот за управување со отпадот, а во периодот кој што следеше, врз основа на овој закон, и правилници со кои се уредуваат некои специфични области од управувањето со отпадни возила, отпадни гуми и отпадни масла. Законот за отпад од 2004 година, вклучително и донесените подзаконските акти, обезбедија транспонирање само на многу мал сегмент од европската Директива (2000/53/ЕЗ) за отпадни возила, која дополнително во периодот 2000-2018 беше дополнета и изменета. Истовремено и Директивата 2008/98/ЕУ во време на донесувањето на правилниците не беше на задоволителен начин транспонирана во Законот за отпад од 2004 година.. Текстилот не беше регулиран ниту со правилник.

Регионалниот пристап е значаен за управување со дополнителните текови отпад во сите сегменти, почнувајќи од собирањето, третманот, преработката , отстранувањето, вклучително и финансиските аспекти за покривање на трошоците и комуникација со јавноста заради подигнување на свеста и одговорноста на сите дирекни и индирекни учесници во управувањето со дополнителните текови отпад, а моменталното законско решение со подзаконски акти не вопспоставува никаква врска со регионалното управување.

Производите кои се предмет на овој Предлог Закон ја оптоваруваат животната средина со значајното количество отпад кој се создава со нивното користење , а маслата и некои делови на возилата дополнително и со опасните својства на отпадот. Постојното законско решение одговорноста за постапување со отпадните производи ја упатува на секој од создавачите пооделно, со што постапувањето е фрагментирано и создавачите ја немаат можноста да ја искористат економската закономерност „економија на обем„ што го поскапува целиот синџир на активности во управувањето со овие текови отпад. Законското решение за сите дополнителни текови не го пропишува прецизно првиот чекор во управувањето т.е. „спречување на создавање на отпад„ кој е многу битен за поновиот пристап во управувањето со отпадот- кружната економија, што е особено критично за отпадните возила (на пример дизајнирање на производот, прецизно ограничување на користење на одредени опасни супстанции, кодирање на делови заради олеснување на повторната употреба и сл.), и што е прецизно пропишано со Директивата 2000/53/ЕЗ за отпадни возила која не е целосно транспонирана. Постојното законодавство не постапува национални цели за собирање и цели за повторна употреба, рециклирање и преработка за дополнителните текови па се создава простор капацитетот на некои од учесниците во управувањето да биде недоволно искористен, што резултира и со загрозување на животната средина и човечкото здравје.

**2. Цели на новото законодавство за управување со дополнителни текови отпад во системот на проширена одговорност на производителот**

Главна интенција на новото законодавство за ДТО е да ги вклопи овие четири текови на отпад во концептот на проширена одговорност на производителот врз основа на веќе стекнатото позитивно искуство и значајни констатирани придобивки во управувањето со производите и отпадите од пакување, батерии и акумулатори и електрична и електронска опрема.

Според овој пристап, производителот е должен на свој трошок да обезбеди систем за управување со отпадните возила, отпадните гуми, отпадниот текстил и отпадните масла со кој на територијата на РС Македонија се овозможува постигнување на утврдени национални цели за собирање како и цели за повторна употреба, рециклирање и преработка ,.

Системот за управување со отпадот од производите ги вклучува активностите, постапувањето и однесувањето на сите економски оператори како и на физичките лица кои на директен или индиректен начин се учесници во животниот циклус на производите.

Производителот може своите обврски да ги исполни самостојно како самостоен постапувач, или заедно со други производители, преку колективен постапувач со кој има склучено договор согласно одредбите на Законот за проширена одговорност на производителот во управување со отпадот.

Се оценува дека овој концепт ќе обезбеди висока ефикасност и ефективност во управувањето со отпадот од овие производи, ќе го растерети јавниот сектор како оперативно, така и финансиски, а на производителите ќе им го олесни исполнувањето на националните цели за собирање, повторна употреба и преработка. Реализацијата на националните цели води до санирање на сегашната незадоволителна состојба во управувањето со овие видови отпад што евидентно претставува закана за животната средина и здравјето на луѓето.

Предлог Законот за ДТО обезбедува остварување на следните цели:

* 1. ***Воведување на одржливо производство и потрошувачка* *и управување*** со ДТО преку, како прв приоритет, спречување на создавањето на ДТО и последователно, преку повторна употреба, рециклирање и други видови на преработка кон минимизирање на отстранувањето на отпадот, што конечно води кон ефикасно користење на ресурсите и продуцирање на вредни секундарни суровини. Во остварувањето на оваа цел, сите учесници ( производители, трговци, купувачи, локалната и националната администрација и сл. ) преку јасно утврдени обврски укажуваат влијание на животниот циклус на производите, во интерес на заштитата на животната средина.
	2. ***Минимизирање на отстранувањето на отпадните гуми и отпадниот текстил како несортиран комунален отпад* *и собирање на ДТО*** преку тоа што:
* трговците можат да превземаат помало количество отпадни гуми и отпаден текстил на своите продажни места при што не треба да поседуваат дозвола согласно прописите на Законот за управување со отпадот,
* локалната самоуправа, обезбедува собирни центри каде крајните корисници можат да оставаат помало количество отпадни гуми и отпаден текстил;
* производителот обезбедува собирни места, каде крајните корисници можат да ги предадаваат ДТО,
* крајниот корисник може да го предаде отпадното возило во собирно место или инсталација за третман бесплатно дури и ако отпадното возило нема пазарна вредност или има негативна пазарна вредност.
	1. ***Постигнување на цели за собирање и цели за преработка, рециклирање и повторна употреба***кои во објективно прифатлив рок ќе го доведат управувањето со ДТО до нивото кое е постигнато во најголемиот број земји на Европската Унија.
	2. ***Примена на соответни технички услови и најдобри достапни техники*** на собирните места на ДТО и инсталациите за третман на отпадни возила кои се клучни за да се постигнат целите за преработка, рециклирање и за подготовка за повторната употреба и за да се спречат негативните влијанија врз животната средина. Овие технички услови практично го диктираат нивото на повторна употреба, рециклирање и преработка со што се постигнува стабилно управување со ресурсите а со тоа се овозможува раст на економијата. Инсталациите за третман на отпадни возила и/или собирните места ги регистрираат возилата кои им се предадени за уништување и им издаваат потврда која крајните корисници ја предаваат кога ги дерeгистрираат предадените возила кај надлежните органи. Стрикното спроведување на техничките услови ја намалува нелојалната конкуренција меѓу компаниите кои се вклучени во управувањето со ДТО;
	3. ***Обезбедување на сигурно и континуирано финансирање на сите трошоци*** кои настануваат во управувањето со ДТО, со цел да се добие соответен резултат од примената на концептот на одговорност на производителот за делот на ДТО којашто производителот го пушта на пазарот во државата.
	4. ***Плаќање на надоместок*** врз основа на начелото „загадувачот плаќа„

што производителот, кој ќе одлучи да не се приклучи на системот на проширена одговорност т.е. кој нема да се регистрира како самостоен постапувач или да се приклучи кон колективен постапувач, ќе го уплаќа во Буџетот на РС Македонија. Средствата од надоместокот ќе се користат преку Програма за управување со посебните текови на отпад и ќе бидат наменети за проекти кои придонесуваат кон заштитата на животната средина и унапредување на управувањето со посебните текови кадешто припаѓаат и ДТО.

* 1. ***Обезбедување на соответни информации за крајните корисници на ДТО битни за управувањето со ДТО***(за забраната тие да не ја ги оставаат ДТО како несортиран комунален отпад , за потрбата за нејзино селективно собирање, за расположивите системи за селективно собирање, за опасностите кои ги предизвикуваат ДТО како последица на опасните супстанции кои ги содржи) , а се со цел да се постигне потребното ниво на селективно собирање кое е предуслов за успешност на сите понатамошни чекори во управувањето со ДТО.
	2. ***Обезбедување на прецизен и сеопфатен систем за евиденција и известување како и формирање база на податоци*** кои ќе овозможат веродостојно следење на сите активности во синџирот на операции во постапувањето со ДТО. Овој систем, практично ќе биде инструмент кој ќе ги детектира слабостите и ќе укажува каде треба да се интервенира , дури и превентивно, за да се избегне застранување во спроведувањето на барањата на регулативата. Системот во преодниот период кој го утврдува Законот, треба да се опреми така да на инсталациите за третман им се овозможи дирекно да ги внесуваат податоците за уништените возила, а самостојните и колективните постапувачи да можат да имаат увид во овие податоци. Со оваа алатка во догледно време Министерството за животна средина ќе се поврзе со системите на Европската Унија каде се внесуваат податоци за уништени возила од сите европски земји.
	3. ***Обезбедување дури и повисоки цели на собирање и преработка***од оние кои се утврдени како национални цели со Законот преку склучување на доброволни договори на производителите со надлежните органи. Доброволните договори можат да вклучат и взаемни обврски за воведување на сертифицирани системи за управување со животната средина, со што ќе се обезбеди висок степен на заштита на животната средина и здравјето на луѓето при управувањето со ДТО.
	4. ***Воспоставувањето на регионално управување со ДТО***како дел од регионалното управување со отпадот, а коешто е веќе усвоено како концепт преку Регионалните планови за управување со отпадот.

**3. Можни решенија (опции)**

Со оглед на постојната несоответна и компликувана состојба на законодавното уредување на управувањето со ДТО, како решение постоеја **две опции** за регулирање на материјата:

***3.1. ОПЦИЈА 1 - „не прави ништо“ - не донесување на нов* Закон *за управување со дополнителни текови отпад во системот на проширена одговорност на производителот***

Оваа опција има две подопции:

* Да се остави областа на управување со отпаден текстил, отпадни гуми, отпадни масла и отпадни возила целосно правно не дорегулирана, бидејќи би престанала важноста на постојните подзаконски акти донесени на база на Законот за управување со отпадот од 2004, кој мора да биде повлечен од употреба заради донесувањето на новиот Закон за управување со отпадот.
* Да се интервенира одново со подзаконски акти, сега врз основа на новиот Закон за управување со отпадот, кој пак треба да се доплни на начин со кој што ќе се даде правен основ за донесување на подзаконски акти. Со оваа подопција постојната состојба не би се подобрила бидејќи одново исполнувањето на барањата на европското законодавство тешко би можеле да се транспонираат во целост, т.е. оваа подопција *не би внела дополнително скоро никакви позитивни влијанија;*

**3.2 *ОПЦИЈА 2 – донесување на нов* Закон *за управување со дополнителни текови отпад во системот на проширена одговорност на производителот*** кој целосно ќе ја транспонира Директивата 2000/53/ЕУ за отпадни возила, и дополнително најсоответно ќе го вклопи управувањето со отпадните гуми, отпадниот текстил и отпадните масла (да се транспонира и делот за масла од Директивата 2008/98/ЕУ за отпад), внесувајќи го и концептот на проширена одговорност на производителот.

1. **Проценка на влијанијата од примената на Законот за управување со ДТО**

**4.1 ОПЦИЈА -1**  Првата подопција би довела до влошување на постојната неповолна ситуација на подрачјето на управување со ДТО т.е. ***сите влијанија би биле негативни,*** додека втората подопција не би довела до подобрување на постојната состојба т.е. оваа подопција ***не би внела скоро никакви дополнителни позитивни влијанија.***

***4.2* ОПЦИЈА -2**

* + 1. ***Негативни влијанија врз животната средина и здравјето на луѓето***

Негативните влијанија се последица на веќе манифестираните, претходно опишани слабости во досегашната пракса на управување со ДТО (на пример: недоволна присатност на одделно собирање, оставање на ДТО како неселектиран комунален отпад, непотполна примена на техничките услови при постапувањето, особено при селективното собирање и третманот, што создава можност присаството на опасните супстанции да ги загадуваат почвите и водите и преку синџирот на исхрана да го загрозуваат здравјето на луѓето, а при тоа и да се изгубат вредни ресурси).

* + 1. ***Позитивни влијанија* *врз животната средина и здравјето на луѓето***

Со усвојување на Законот за управување со ДТО и неговото спроведување ќе се обезбеди заштита на животната средина и здравјето на луѓето како резултат на : - забрана/ограничување за користење на опасни супстанции со што се елиминира можноста да се загадат водите и почвата и загадувачки супстанции да се вградат во синџирот на исхрана во случај да ДТО сепак завршат во природа или на илегални места за отстранување на друг вид отпад;

* стриктна примена на технички стандарди и на најдобри достапни техники и пракси за собирните места, инсталациите за третман, преработка и рециклирање,
* постигнување на целите за собирање, повторна употреба, преработка и рециклирање кои ќе обезбедат минимално количество остатоци од ДТО за отстранување, и зачувувањето на природните ресурси преку нивна замена со рециклирани материјали,
	+ 1. ***Негативни влијанија во секторот економија***

Не се очекуваат значајни негативни влијанија во секторот економија.

Трошоците на производителите на краток рок може да се зголемат како резултат на нивната обврска за финансирање на системите за постапување со отпадните производи согласно обврските кои ги пропишува начелото „проширена одговорност на производителот„. Со зголемување на обемот на отпадните производи со кои се постапува, се очекува овие трошоци на подолг рок да се намалуваат.Истотака, технолошкиот развој на постапките за третман, преработка и рециклирање ќе влијаат на намалување на трошоците. Некои анализи во областа на управување со отпадни возила укажуваат дека со оглед на вредноста на материјалите кои се издвојуваат во постапките за повторна употреба, рециклирање и согорување, одржувањето на системите за собирање и третман, не создаваат дополнителен трошок за производителите. Сепак, одредени трошоци би се зголемиле во резултат на потребната интензивна комуникација со јавноста, обврската на производителите на возила да обезбедуваат редовни и ажурирани информации за расклопување, воспоставување на информациски систем како и трошоците за функционирање на колективните постапувачи, кои пак во однос на самостојните постапувачи можат да сметаат на позитивните ефекти од економијата на обем.

* + 1. ***Позитивно влијание во секторот економија***

Спроведувањето на Законот за управување со ДТО ќе има позитивно влијание врз секторот економија и тоа:

* ќе создаде простор за отворање на нови компании, првенствено мали и средни во подрачјето на собирање,транспорт,третман и повторна употреба на ДТО;
* ќе го намали, а на подолг рок и ќе го елиминира постапувањето со ДТО по илегални канали,
* ќе обезбеди еднакви услови за работа на производителите кои пуштаат на пазарот производи со чија употреба се создаваат ДТО, со цел да го реализираат својот удел во системот на проширена одговорност на производителите;
* ќе ја елиминира нелојалната конкуренција меѓу компаниите кои работат во областта на собирање, третман и повторна употреба на ДТО,
* ќе овозможи достапност по релативно пониски цени и на проширок спектар на суровини за рециклаторите кои моментално функционираат во државата, а ќе поттикне и отворање на нови компании за рециклирање,
* подготовката за повторната употреба кај отпадните возила, на сервисите за поправка на возила и замена на деловите кои веќе неможат да ја вршат функцијата за која биле произведени, ќе им овозможи повисока сигурност при снабдување со делови и материјали и соответно намалување на трошоците,
* ќе стимулира воведување на иновативни постапки и технолошки развој во постапките за третман, повторна употреба и рециклирање на ДТО,
* ќе ги намали и во догледен рок ќе ги елиминира трошоците на производителите за отстранување на ДТО, особено отстранување на деловите од возила кои содржат опасни супстанции на депонии за опасен отпад;
* ќе обезбеди непречено функционирање на внатрешниот пазар во слободната размена на производи и ќе спречи нарушување на конкурентноста на внатрешниот пазар обезбедена согласно домашното и меѓународното законодавство.

***4.2.4 Негативни влијанија во областа на социјалната заштита, вработувањето и здравствената заштита***

Не се очекуваат негативни влијанија во областа на социјалната заштита и вработувањето, бидејќи не се очекуваат негативни влијанија во секторот економија кој ги обезбедува потребите на социјалниот сектор. Можно е незначително зголемување на продажните цени на производите што за прв пат се пушта на пазарот во државата, што донекаде може да има влијание врз животниот стандард на населението.

***4.2.5 Позитивни влијанија во областа на социјалната заштита, вработувањето и здравствената заштита***

 Се очекува спроведувањето на Законот да создаде позитивни влијанија во областа на социјалната заштита во резултат на отворање на нови компании за собирање, третман, сервиси за поправка на возила и за рециклирање кои ќе обезбедат отворање на нови работни места, меѓу другото и работни места за лицата со попреченост. Понудата на поефтини производи добиени со селекцијата т.е сортирање со намена за повторна употреба, можат на населението со пониски примања да му обезбедат поефттин пристап до текстилни производи а преку сервисерите, поевтинување на потребните услуги (поправки на возилата). Пуштањето на пазарот на обновени гуми, истотака овозможува достапност по пониски цени. Очекуваните позитивни влијанија врз животната средина ќе го намалат ризикот од штетно влијние врз населението, со што ќе се намалат трошоците на јавниот здравствен секотор.

* + - 1. ***Негативни фискални влијанија врз буџетот и другите јавни финансиски средства***

Со Законот не се уредуваат посебни обврски кои наметнуваат дополнителни средства за буџетот на централната или локалната власт (изградбата и опремувањето на собирните центри може да биде целосно или делумно покриено од страна на производителите, а во рамките на спроведување на регионален пристап со управување со отпадот, може да се користат и сретства од европските програми). За преземање на заеднички мерки за поттикнување на одделното собирање на ДТО, како и воспоставување на соодветна инфраструктура се склучуваат договори меѓу производителите и локалната власт.

* + 1. ***Позитивни фискални влијанија врз буџетот и другите јавни финансиски средства***

Законот пропишува плаќање на надоместок за производителите кои не се самостојни постапувачи или кои не се приклучиле кон колективен постапувач. Овие сретства се уплатуваат во буџетот на централната власт, а ќе се користат наменски исклучиво за финасирање и спроведувањето на мерки и активности што се утврдени во Програмата за управување со посебни текови на отпад согласно прописите за проширена одговорност на проиводителот т.е. управувањето со ДТО ќе биде финансиски поддржано во рамките на оваа програма.

Според одредбите на Законот, колективниот односно самостојниот постапувач е должен да обезбеди финансиска гаранција за да го гарантира исполнувањето на својот удел во постигнувањето на националните цели, а доколку самостојните и колективнаите постапувачи не ги остварат овие цели, ќе биде активирана финансиската гаранција на начин како е тоа пропишано со Законот за проширена одговорност на производителот. Средствата од финансиската гаранција се непланиран приход на Буџетот на РС Македонија а ќе се користат за реализација на Програмата за управување со посебните текови на отпад.

**4.2.9 *Негативни влијанија врз административните трошоци за спроведување на Законот***

Модернизација на информатичкиот систем за on-line комуникација и ажурирање на податоците на економските оператори вклучени во управувањето со ДТО од страна на централната власт, како и потребата за комуникација со органите на Европската Унија, најверојатно ќе се појави како потреба во релативно краток рок, што ќе апсорбира финансиски сретсва за подобрена информатичка инфраструктура.

Со оглед на очекуваното зголемување на бројот на инсталации за управување со ДТО, се очекува да се појави потреба за зајакнување на капацитетите на органите за надзор и инспекција и нивна доквалификација за спецификите на управувањето со ДТО, што ќе влијае на зголемување на тековните трошоци на централната и локалната власт.

За спроведување на законот е неопходно да се изработат и донесат подзаконски акти што истотака ќе создаде дополнителни административни трошоци.

* + 1. ***Позитивни влијанија врз административните трошоци за спроведување на Законот***

На подолг рок, се очекува со модернизацијата на системот за евиденција и ажурирање на податоците за економските оператори вклучени во управувањето со ДТО како и за централната власт, да овозможи намалување на административните трошоци по основ на замена на примањето и предавањето на административните документи составени на хартија со електронски начин на доставување.

1. **Консултации со засегнати страни**
	1. Преслог Законот е објавен на веб страницата на Министерството за животна средина и просторно планирање.
	2. Предлог Законот е доставен на мислење и до:
* Заедница на единиците на локална самоуправа;
* Општините во РС Македонија (посебно до секоја);
* Стопанска Комора на РС Македонија
* Сојуз на стопански комори на северозападна Македонија.
* Сојуз на Стопански Комори на РС Македонија
* Асоцијација за управување со посебни текови отпад при Стопанска Комора на РС Македонија
* Мaкадонска асоцијација за управување со отпад.

Прибавените мислења ќе се разгледаат и оние кои ќе бидат земени во предвид, ќе се вградат во законот.

1. **Заклучоци и препорачано решение**
	1. ***Споредбен преглед на влијанијата на предложените решенија (опции)***

***ОПЦИЈА 1 - „*Не прави ништо*“ - недонесување на Закон за управување со дополнителни текови отпад во системот на проширена одговорност на производителот***

Со оваа опција ( вклучувајќи ги двете подопции) состојбата во управувањето со ДТО ќе се уназади или во најдобар случај ќе остане непроменета т.е. постои многу мала веројатност дека ќе се случат позитивни промени во досегашното управување со ДТО. Практично, може да се каже дека оваа опција нема капацитет да овозможи задоволително искористување на потернцијалот на управувањето со ДТО.

Двете подопции не создаваат можност Директивата 2000/53/ЕУ за отпадни возила да се транспонира во целост во националното законодавство, па транспонирањето ќе остане како обврска која непотребно се одложува, а секако ќе мора да се заврши во одреден рок.

Погоре наведените констатации водат до заклучок дека опцијата 1-„не прави ништо„ е **НЕПРИФАТЛИВА**

***ОПЦИЈА 2 – донесување на Закон за управување со дополнителни текови отпад во системот на проширена одговорност на производителот***

Оваа опција има позитивно влијание во сите погоре анализирани области (животна средина и здравјето на луѓето, економија, социјалната заштита, вработувањето и здравствената заштита, фискалниот сектор, административното спроведување ) и релативно мал број негативни влијанија кои со доследна примена на законот и во догледен временски период можат да се елиминираат. Со оваа опција ќе се отстранат во релативно краток рок суштинските слабости во управувањето со ДТО кои се манифестираа во изминатиот период кога оваа област е регулирана со правилници кои беа донесени врз основа на Законот за отпад. Со остварување на претходно опишаните цели во овој документ, согласно утврдените рокови со Законот за управување со ДТО, очекувано е квалитетот во управувањето сукцесивно да се унапредува и во утврдениот временски краен рок да го достигне нивото на земјите на Европската Унија. Конечно, овој Закон ќе значи исполнување на обврската за транспонирање на важечкото европско законодавство во националното законодавство.

Погоре наведените констатации водат до заклучок дека опцијата 2 -**усвојување на нов Закон за управување со дополнителните текови отпад во системот на проширена одговорност на производителот е** **ПРЕПОРАЧАНО РЕШЕНИЕ**

* 1. ***Можни ризици при примената на Законот за управување со ДТО во системот на проширена одговорност на производителот и мерки за превенирање на ризиците***

Ризиците кои постојат при примената на препорачаното решение, т.е. примена на Законот за управување со ДТО во системот на проширена одговорност на производителот се однесуваат на препреките (објективни и субјективни) кои можат да се појават при остварување на целите на законот и тоа:

* ***Отсаство на волја и напори за воведување на одржливо производство , потрошувачка*** ***и управување со ДТО кај учесниците во животниот циклус на производите***,

Овој ризик може да го наруши управувањето со ДТО базирано врз хиерархијата на управување со ДТО, со што ќе се оневозможи ефикасно користење на ресурсите и продуцирање на вредни секундарни суровини. Хиерархијата е главната нитка на законот која ги поврзува сите учесници во животниот циклус на производите ( производители, трговци, крајни корисници - купувачи, локалната и националната администрација и сл. ). Законот воведува повеќе алатки со кои се олеснува и канализира однесувањето на производителот и останатите учесници во управувањето со ДТО ( бесплатен прием на ДТО од крајните корисници, поволности при купување на нови производи, технички упатства за третман, јавни кампањи и др.) но и соответни казни, активирање на банкарската гаранција на производителот како можност надлежните органи да ги спроведат мерките за справување со ДТО. Елиминација на овој ризик за производителот кој ќе одлучи да се однесува незаинтересирано кон одредбите на овој закон, со тоа што не се приклучува на системот за проширена одговорност, е обезбедена со тоа што тој ќе плаќа надоместок кој ќе се користи истотака за унапредување на управувањето со ДТО.

* ***Недоследност при организирање на оптимален систем*** за управување со ДТО од страна на производителот. Обврската за остварување на оваа цел е примарно лоцирана кај производителот, а законот му дава подршка оваа обврска да ја реализира и со здружување со други производители, преку колективен постапувач со што трошоците се оптимизираат во согласност со економската закономерност „економија на обемот„. За намалување на ризикот, надлежните органи ќе го следат функционирањето на системите, ќе им укажуваат на производителите за можностите кои би им помогнале да го корегираат системот, ќе обезбедуваат пристап до странски искуства и секогаш кога е можно ќе обезбедат обука за производителите и дирекните учесници во управувањето, особено третманот на ОЕЕО. Како крајни мерки за корегирање на недоследноста и неефикасноста на системот, ќе се активираат постапките на надзорот и постапките за прекршоци
* ***Ризик за отстранување на производите (текстил, гуми, масла) како несортиран комунален отпад и на несоответни места***

Овој ризик зависи од три основни фактора:

1. од состојбата на инфраструктурата која обезбедува повратен прием на ДТО во местата за прифаќање на ДТО кај трговците ,достапност на собирните места што ги организираат производителите преку собирачите и на собирните центри кои се управувани од локалната самоуправа,
2. спроведување на обврската за бесплатен прием на ДТО при набавка на нови производи и секогаш и на секоја гореспомената локација кога крајниот корисник сака да го врати ДТО, и
3. целосно и континуирано информирање на крајните корисници за расположивите можности за бесплатно враќање на ДТО, но и за опасностите за секој поединец кои се создаваат ако ДТО заврши во канта за ѓубре, контејнер, на депонија или во природа.

Во намалување на ризикот, освен производителот , значајна улога имаат и централната и локалната власт преку следење на процесот за собирање на ДТО, оценка и доколку е потребно интервенција во програмите на самостојните и колективните постапувачи со кои се обезбедува целокупното движење на производите од потрошувач до преработувач.

Информирањето на крајните корисници од страна на производителите е нивна законска обврска, па тие индивидуално или преку своите асоцијации треба да осмислат спроведување на континуирани едукативни и агресивни кампањи кои ќе создадат промена во свеста на крајните корисници за нивната значајна улога во постапувањето со ДТО. Во овој поглед, врз смалувањето на ризикот ќе влијае и наменското користење на сретствата кои ќе бидат собрани по основ на плаќање на надоместокот т.е. тие да се користат за подобрување на инфраструктурата за собирање и соответни, континуирани и делотворни кампањи за подигање на јавната свест и други активности во интерес на управувањето со ДТО. Досегашното искуство од спроведување на еднократни, не соответно обмислени кампањи со ризик за одржливост на резултатите , покажува дека треба да се избегнуваат.

* ***Ризик да не се постигнат целите за собирање и целите за преработка, рециклирање и повторна употреба*** што се пропишани со законот.

На ризикот да не се постигнат целите за собирање влијаат претходно наведените причини, и треба да се користат мерките кои се наведени за намалување на овие ризици.

Постапката за пресметување на целите за преработка, рециклирање и повторна употреба во единица маса според законот се по моделот на „влезни количества„ на материјалите во овие инсталации. Влезните количества за отпадните возила се одредени од ефективноста на инсталациите за третман кои им ги доставуваат. Согласно тоа, елиминацијата на ризикот за неисполнување на овие цели за отпадните возила е подигање на технолошкото ниво, воведување на иновации, обученост на работната рака кај инсталациите за третман. Функционирањето на доброволните договори кои ги дава како можност новиот закон можат да се насочат кон обезбедување на овие услови кај инсталациите за третман. Централната и локалната власт треба да направат напори за добивање меѓународна техничка помош преку која вработените во инсталациите за третман на отпадни возила би се испраќале на обука ( не во посета) во инсталации за третман кои успешно функционират во европските земји.

* ***Ризик за нецелосна и несоответна примена на технички услови и најдобри достапни техники* *на собирните места за ДТО и инсталациите за третман на отпадни возила***

Постои ризик некои од собирните места и инсталациите за третман да функционираат без да ги исполнат барањата за примена на пропишаните технички услови и најдобрите достапни техники.Оваа ситуација би предизвикала нелојална конкуренција меѓу овие инсталации, би го зголемила ризикот поврзан со заштита на животната средина и здравјето на луѓето и би ги демотивирала крајните корисници да ја враќаат ДТО на местата кои се воспоставени за оваа намена.

Овој ризик е особено изразен кај инсталациите за третман на отпадните возила, а е поврзан со фактот дека отпадните возила се комплексен состав на делови и материјали од кои некои имаат опасни својства.Опоремувањето и примената на најдобрите достапни техники кај овие инсталации бара доста високи финансиски сретства. За да се намали и целосно отстрани овој ризик, потребно е посебно внимание и техничко образование на надлежните органи кои ги издаваат дозволите за овие инсталации и интензивен надзор од инспекциските органи.

* ***Ризик производителите на ДТО да не обезбедат сигурно и континуирано финансирање на сите трошоци*** ***кои настануваат во управувањето со ДТО***

Елиминација на овој ризик е одговорност на надлежните органи преку инструментот „ банкарска гаранција„ која треба на годишно ниво да ја обезбедува производителот т.е. самостојниот или колективниот постапувач. За да се избегне овој ризик, стручниот орган треба да обезбеди дека банкарската гаранција ги покрива сите трошоци на управувањето со ДТО врз основа на документацијата (евиденции и известувања на учесниците во управувањето со ДТО) што ја доставуваат производителите како и релевантни информации врз основа на домашни и меѓународни практики. Асоцијацијата за управување со посебните текови отпад при Стопанската Комора , на надлежните органи може да им пружи соответна помош, бидејќи нејзините членови донекаде веќе се имаат соочено со проблемот на трошоци за покривање на управувањето со отпад од пакување, отпад од елктрична и електронска опрема и отпадни батерии и акумулатори..

* ***Ризик за неплаќање на надоместок*** врз основа на начелото „загадувачот плаќа„ што производителот кој ќе одлучи да не се приклучи на системот на проширена одговорност т.е. кој нема да се регистрира како самостоен постапувач или да се приклучи кон колективен постапувач, ќе го уплаќа во Буџетот на РС Македонија.

Може да се смета дека ризикот во поглед на неплаќање на овој надоместок е минимален, бидејќи надлежните органи кои се вклучени во механизмите за прибирање на сретсва по основ на со закон утврдена обврска за плаќање надоместок имаат знаење и долгогодишно искуство во оваа област. Новината во овој Закон е тоа што сретствата собрани по основ на надоместок ќе се употребат на транспарентен начин конкретно за унапредување на управувањето со ДТО, бидејќи реално ова подрачје ќе има потреба од значајни финансиски сретства.

* ***Ризик дека производителите нема да ја исполнат обврската за обезбедување на соответни информации за крајните корисници на производите кои се битни за управувањето со ДТО***

Овој ризик ги вовлекува производителите во ризик тие да не бидат во состојба да ја извршат својата обврска да ги остварат целите за собирање кои им ги поставува овој Закон. Секако битен е начинот како производителите ќе ја извршат својата обврска за информирање на крајните корисници т.е. дали информациите ќе ги мотивираат крајните корисници во доволна мерка да го предаваат ДТО на начин и места како е пропишано со Законот. Имајќи во предвид дека најголемиот број производители има солидно искуство во рекламирањето на ЕЕО при нивната продажба, би можело да се очекува дека тие ќе ги ангажираат сите свои ресурси за да го сведат овој ризик на минимум.

* ***Ризик надлежните органи да не обезбедат точен, прецизен и сеопфатен систем за евиденција и известување како и формирање база на податоци*** кои ќе овозможат веродостојно следење на сите активности во синџирот на операции во постапувањето со ДТО.

Министерството за животна средина и просторно планирање има долгогодишно искуство во обработка и валидација на податоци во областа на управување со отпадот. Законот обврзува на донесување подзаконски акти (упатства, образци и формулари) за водење евиденција и известување за сите економски оператори вклучени во процесот на управување со ДТО до надлежните органи. Овие фактори укажуваат дека овој ризик ќе биде сведен на минимум.

* ***Ризик „управување со ДТО******да не се******инкорпорира во регионално управување со отпадот„***

Законот предвидува обврска производителите да обезбедат целосно и рамномерно покривање на територијата на секој регион со собирни места и да обезбедат бесплатно превземање на отпаден текстил и отпадни гуми од крајните корисници на продажните места на трговците кои имаат продажен простор над 200 м2. Според предложеното законско решение, колективните односно самостојните постаувачи соработуваат со градолначаниците на општините и регионалните систем за управување со отпад. Регионите ( преку општините), имаат обврска да организираат собирни центри каде што крајните корисници можат да предадат помало количество отпадни гуми и отпаден текстил, а производителите треба да обезбедат дека собраното количество ќе биде превземено од центрите за собирање и предадено во инсталација за преработка, рециклирање и подготовка за повторна употреба. Колективниот постапувач и/или самостојниот постапувач можат да го кофинасираат целосно или делумно одделното собирање, како и да соработуваат со овластен давател на услуги за собирање на ДТО на регинално или општинско ниво. За преземање на заедничките мерки за поттикнување на одделно собирање на ДТО, како и воспоставување на соодветна инфраструктура се склучуваат договори. Регионите со ова законско решение обезбедуваат регионалните депонии да бидат растеретени од ДТО, со што се продолжува животниот век на депониите. Овие законски решенија се особено поволни за општините т.е. регионите, па би било очекувано тие до максимум да ја искористат оваа поволност со што ризикот „вклопување на управувањето со ДТО на регионално ниво„ да биде сведен на минимум. За илустрација, Регионалните планови на 10-те региони во Литванија ( површина околу 25 000 м2 со околу 2 800 000 жители) кои ги инкорпорираат законските обврски за управување со посебните текови отпад, предвидуваат изградба и опремување на 57 нови собирни центри и подобрување на условите за функционирање (технички, логистички, административни) на 7-те постојни собирни центри. Студијата за изводливот за оваа мрежа на собирни центри која е дел од Регионалните планови била основа за финансирање со сретства од Европската Унија. Ова искуство треба да се искористи како можност, бидејќи европскиот пристап кон управувањето со отпадот, вклучително и управувањето со ДТО е начелно насочен кон исцрпување на можностите кои ги овозможува хиерархијата во управување со отпадот, пришто депонирањето треба да се сведе на минимум (Германија, Словенија и уште неколку европски земји практично веќе и немаат депонии).

1. **Спроведување на препорачаното решение : „ усвојување на Закон за управување со дополнителни текови на отпад во системот на проширена одговорност на производителот„**

За спроведување на новиот Закон за управување со дополнителни текови на отпад во системот на проширена одговорност на производителот потребно е:

* 1. *Донесување на следните подзаконски акти:*
1. Правилник со кој се определува листата на видовите текстил, гуми и масла..
2. Правилник за листата на материјалите или деловите кои се иземаат од забраната за употребување на опасни супстанции, максимално дозволените концентрации на опасните супстанции во материјали и делови кои се изземени од забраната, роковите за важноста на изземањата, како и деловите кои треба да бидат означени.
3. Правилник за стандардите за кодирање на деловите и на материјалите на возилата.
4. Правилник за начинот на пресметување на количеството на отпадни производи што треба да се соберат на годишно ниво.
5. Правилник за начинот на пресметување на количеството отпаден текстил, отпадни гуми и отпадни масла во килограми или парчиња за повторна употреба, рециклирање и преработка..
6. Правилник за формата и содржината на Регистарот на производители на текстил,гуми, масла и возила, начинот на чување и одржување на Регистарот, формата и содржнината на барањето за регистрирање на производителите, формата и содржината на потврдата за регистрација, форама и содржина на барањето за промена на податоците од Регистерот како и на барањето за бришење од Регистерот,
7. Правилник за формата и содржината на образецот за пресметување на надоместокот, начинот и потребната документација за враќање на надоместокот и формата и содржината на образецот за поврат на надоместокот.
8. Правилник за начинот за водење, одржување и чување на евиденцијата за пресметаниот и уплатениот надоместок, како и формата и содржината на образецот за пресметка за уплатениот надоместок .
9. Правилник за методологијата за утврдување на правила за начинот на следење на националните цели за преработка и повторна употреба на отпадни возила.
10. Правилник за формата и содржината на потврдата за преземање на отпадното возило за уништување,
11. Правилник за формата и содржината на образецот за водење евиденција на собирачот на отпадни возила и на извештајот што го доставува до самостојниот постапувач или до колективниот постапувач.
12. Правилник за минималните технички услови на местата за складирање и местата за третман на отпадни возила, и постапките на третман на отпадни возила како и начинот на складирање на деловите од отпадните возила
13. Правилник за содржината и начинот на водење на евиденција за третман на отпадното возило како и формата и содржината на извештајот на операторот на инсталацијата за третман и на извозникот до самостојниот постапувач или до колективниот постапувач.
14. Правилник за начинот на одвоено складирање и минималните технички услови за собирните места за отпадни гуми.
15. Правилник за постапките и начинот на собирање на отпадни масла, содржината на програмата за собирање, транспортирањето, начин на складирање, начин на преработка и отстранување на отпадните масла, формата и содржината на образецот за евиденција и образецот за извештајот кој собирачот го доставува до самостојниот постапувач или колективен постапувач.
16. Правилник за формата и содржината на образците за евиденцијата што ја води производителот за количеството текстил, и масла и возила кои што за прв пат ги пуштил на пазарот во Република Северна Македонија во текот на една календарска година и за извештајот што го доставува до стручниот орган. ;
17. Правилник за формата и содржината на образците за извештаите што колективниот постапувач и самостојниот постапувач ги доставуваат до стручниот орган за количини на текстил, гуми и масла и возила пуштени на пазарот
18. Правилник за начинот на водење, формата и поблиската содржина на базата на податоци и информативниот систем за текстил, гуми , масла и возила како и за оптадни производи и отпадни возила.

Подзаконските акти треба да се донесат во рок од една година од денот на стапување во сила на Законот за управување со дополнителни текови на отпад во системот за проширена одговорност на производителот.

* 1. *Изработка и донесување на плански документи во кои ќе бидат вградени барањата на Законот*:
1. Стратегија за управување со отпадот на РС Македонија,
2. План за управување со отпадот на РС Македонија со Акционен план,
3. Регионални планови за управување со отпадот,
4. Планови за управување со отпадот на општините и Град Скопје,
5. Програмата за управување со посебни текови на отпад согласно прописите за проширена одговорност на проиводителот.
	1. *Спроведувањето на Законот ќе се следи од :*
6. Министерство за животна средина и просторно планирање,
7. Управа за животна средина (органот за животната средина),
8. Регионалните центри за управување со отпад,
9. Државниот инспекторат за животна средина, преку своите државни инспектори за животна средина,
10. Овластените инспектори за животна средина на општините, општините на Градот Скопје и Градот Скопје,
11. Комуналните инспектори на општините и општините во градот Скопје и градот Скопје,
12. Државниот пазарен инспекторат, преку своите државни пазарни инспектори,
13. Министерството за финансии преку Управата за јавни приходи,
14. Управата за јавни приходи преку своите даночните инспектори.
	1. *Активности за обезбедување на спроведување на Законот*

Обезбедување на спроведувањето на Законот за ДТО ќе се врши врз основа на следење на релевантни индикатори и навремена интервенција преку:

* помош на учесниците во управувањето со ДТО ( консултации, обезбедување на пристап до најдобри практики и светски искуства и сл.), како и
* со доследна примена на казнените одредби.
1. **Оценка на ефектите од спроведување на Законот**

Ефектите од спроведување на Законот за управување со ДТО ќе се следат преку релевантни индикатори кои ќе бидат обработени и прикажани преку годишниот Извештај на стручниот орган.

8.1 Индикатори кои ќе се следат при спроведување на Законот:

1. Регистрирани производители,
2. Мали производители,
3. Самостојни и колективни постапувачи,
4. Количество производи и употребувани производи пуштени на пазарот по производител, самостоен и колективен постапувач,
5. Места за повратен прием на ДТО по региони и општини,
6. Собирни места и нивна дистрибуција по региони и општини,
7. Собирни центри и нивна дистрибуција по региони и општини,
8. Постигнати цели за собирање за секој самостоен и колективен постапувач,
9. Инсталации за третман на отпадни возила со дозвола која ги вклучува минималните технички услови согласно овој Закон, и нивна дистрибуција по региони и општини,
10. Инсталации за подготовка за повторна употреба по региони и општини,
11. Инсталации за рециклирање по региони и општини, и по вид на материјали кои се рециклираат,
12. Количество материјал за рециклирање примен од инсталациите за собирање и третман,за секој самостоен и колективен постапувач, пооделно,
13. Количество на извезени ДТО и намена на извозот (преработка, повторна употреба, рециклирање, отстранување),
14. Постигнати цели за преработка, повторна употреба и рециклирање за секој самостоен и колективен постапувач,
15. Количество ДТО кое се депонира по региони и општини,
16. Производители кои плаќаат надоместок,
17. Собрани сретства по основ на платен надоместок,
18. Проекти финансирани од Програмите за управување со ДТО,
19. Квалитативни и квантитативни придобивки одржливи на подолг период од финансираните проекти,
20. Број и висина на банкарските гаранции за секој самостоен и колективен постапувач,
21. Број и висина на банкарските гаранции кои се активирани,
22. Прекршоци и казни по субјект и основот за прекршоците и казните.

8.2 Ефектите од спроведување на Законот ќе бидат прикажани преку годишниот извештај на стручниот орган при Министерството за животна средина кој ќе биде достапен за јавноста преку ВЕБ страницата на Министерството.

**Изјава од државниот секретар**

Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.

**Датум: \_\_\_\_\_\_\_\_\_\_\_\_\_\_\_\_\_\_\_ Потпис на државен секретар,**

**Изјава од министерот**

Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение претставува најдобар начин за решавање на проблемот и постигнување на очекуваните ефекти на најекономичен начин.

**Датум:**

**\_\_\_\_\_\_\_\_\_\_\_\_\_\_\_\_\_\_ Потпис на министер,**